Document ID: 32009D0852

KOMISIJAS LĒMUMS
(2009. gada 26. novembris)
par pārejas pasākumiem saskaņā ar Eiropas Parlamenta un Padomes Regulām (EK) Nr. 852/2004 un (EK) Nr. 853/2004 ES attiecībā uz prasībām neatbilstīga svaigpiena pārstrādi konkrētos piena pārstrādes uzņēmumos Rumānijā un strukturālajām prasībām šādiem uzņēmumiem
(izziņots ar dokumenta numuru C(2009) 9083)
(Dokuments attiecas uz EEZ)
(2009/852/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 852/2004 par pārtikas produktu higiēnu (1) un jo īpaši tās 12. panta otro daļu,
ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (2), un jo īpaši tās 9. pantu,
tā kā:
(1)
Regulā (EK) Nr. 852/2004 paredzēti vispārēji noteikumi pārtikas apritē iesaistītiem tirgus dalībniekiem par pārtikas produktu higiēnu, kuru pamatā cita starpā ir riska analīzes un kritisko kontrolpunktu noteikšanas principi. Tajā noteikts, ka pārtikas apritē iesaistītiem tirgus dalībniekiem jāievēro konkrētas procedūras, kas balstītas uz minētajiem principiem.
(2)
Regulā (EK) Nr. 853/2004 attiecībā uz dzīvnieku izcelsmes pārtiku ir paredzēti īpaši higiēnas noteikumi, kas jāievēro pārtikas apritē iesaistītiem tirgus dalībniekiem, un tā papildina noteikumus, kas paredzēti Regulā (EK) Nr. 852/2004. Regulās (EK) Nr. 852/2004 un (EK) Nr. 853/2004 paredzētajos noteikumos ir iekļautas strukturālas prasības piena pārstrādes uzņēmumiem, kā arī higiēnas prasības attiecībā uz svaigpienu un piena produktiem.
(3)
Ar Bulgārijas un Rumānijas Pievienošanās aktu (Pievienošanās akts) Rumānijai ir paredzēts pārejas periods, kas noslēdzas 2009. gada 31. decembrī, lai konkrētos piena pārstrādes uzņēmumos nodrošinātu atbilstību Regulās (EK) Nr. 852/2004 un (EK) Nr. 853/2004 noteiktajām strukturālajām un higiēnas prasībām.
(4)
Ar Pievienošanās akta VII pielikuma 5. nodaļas B iedaļas I apakšiedaļas a) punktu līdz 2009. gada 31. decembrim tiek atļauta tādu konkrētu piena pārstrādes uzņēmumu darbība, kuri neatbilst Regulās (EK) Nr. 852/2004 un (EK) Nr. 853/2004 noteiktajām strukturālajām prasībām.
(5)
Kopš Rumānijas pievienošanās ir palielinājies tādu uzņēmumu skaits, kuri atbilst strukturālajām prasībām. Tomēr konkrētos piena pārstrādes uzņēmumos vēl joprojām tiek veikti vajadzīgie strukturālie uzlabojumi, lai panāktu atbilstību minētajām prasībām. Ņemot vērā notiekošos strukturālos uzlabojumus, uz laiku ir jāparedz atkāpe no Regulās (EK) Nr. 852/2004 un (EK) Nr. 853/2004 noteiktajām strukturālajām prasībām. Šā lēmuma I pielikumā ir sniegts to uzņēmumu saraksts, kuri neatbilst minētajām strukturālajām prasībām.
(6)
Turklāt ar Pievienošanās akta VII pielikuma 5. nodaļas B iedaļas I apakšiedaļas c) punktu līdz 2009. gada 31. decembrim tiek atļauta tādu konkrētu piena pārstrādes uzņēmumu darbība, kuri neatbilst Regulā (EK) Nr. 853/2004 noteiktajām higiēnas prasībām.
(7)
Piena ražošanas saimniecības, kas neatbilst minētajām higiēnas prasībām, ir visā Rumānijas teritorijā. Rumānijā pēdējo gadu laikā tāda svaigpiena apjoma proporcionālā daļa, kas atbilst šīm prasībām un ko piegādā piena pārstrādes uzņēmumiem Rumānijā, ir palielinājusies tikai nedaudz.
(8)
Ņemot vērā pašreizējo situāciju, ir lietderīgi uz laiku paredzēt atkāpi no higiēnas prasībām, kas noteiktas Regulā (EK) Nr. 853/2004, lai ļautu Rumānijai panākt piena nozares atbilstību šīm prasībām.
(9)
Ņemot vērā šo situāciju, konkrētu šā lēmuma II pielikumā uzskatīto piena pārstrādes uzņēmumu darbība ir jāatļauj, atkāpjoties no Regulas (EK) Nr. 853/2004, lai turpinātu apstrādāt prasībām atbilstīgu un neatbilstīgu pienu ar nosacījumu, ka apstrāde tiek veikta atsevišķās ražošanas līnijās. Turklāt konkrētiem šā lēmuma III pielikumā uzskatītajiem piena pārstrādes uzņēmumiem ir jāatļauj turpināt ražot prasībām neatbilstīgu pienu, neizmantojot atsevišķās ražošanas līnijās.
(10)
Turklāt, lai nenodarītu zaudējumus tiem piena pārstrādes uzņēmumiem, kuri atbilst strukturālajām prasībām, ir lietderīgi atļaut šādiem uzņēmumiem saņemt prasībām neatbilstīgu pienu ar tādiem pašiem nosacījumiem, kurus piemēro tiem piena pārstrādes uzņēmumiem, kuri neatbilst minētajām prasībām.
(11)
Produkti, kuri ražoti no prasībām neatbilstīga piena, tirdzniecībā jālaiž tikai Rumānijā vai tie jāizmanto turpmākā pārstrādē tajos piena pārstrādes uzņēmumos, uz kuriem attiecas šajā lēmumā paredzētās atkāpes.
(12)
Šajā lēmumā paredzētais pārejas periods ir jānosaka uz divdesmit četriem mēnešiem no 2010. gada 1. janvāra. Piena nozares stāvoklis Rumānijā ir jāpārskata, pirms šis periods beidzas. Tādēļ Rumānijai ir jāiesniedz Komisijai ikgadēji ziņojumi par šajā dalībvalstī panāktajiem uzlabojumiem piena pārstrādes uzņēmumu, piena ražošanas saimniecību, kuras piegādā svaigpienu minētajiem uzņēmumiem, un prasībām neatbilstīga piena savākšanas un transportēšanas sistēmas modernizēšanā.
(13)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Šajā lēmumā “prasībām neatbilstīgs piens” ir svaigpiens, kas neatbilst prasībām, kas noteiktas Regulas (EK) Nr. 853/2004 III pielikuma IX sadaļas I nodaļas II un III apakšnodaļā.
2. pants
1. Strukturālās prasības, kas noteiktas Regulas (EK) Nr. 852/2004 II pielikuma II nodaļā un Regulas (EK) Nr. 853/2004 III pielikuma I sadaļas II un III nodaļā, II sadaļas II un III nodaļā un V sadaļas I nodaļā, līdz 2011. gada 31. decembrim nepiemēro I pielikumā uzskaitītajiem piena pārstrādes uzņēmumiem Rumānijā.
2. Piena produktus, kas ražoti 1. punktā minētajos uzņēmumos:
a)
laiž tikai Rumānijas vietējā tirgū; vai
b)
izmanto tikai turpmākai pārstrādei 1. punktā minētajos Rumānijas uzņēmumos.
Uz šādiem piena produktiem ir tāds veselības vai identifikācijas marķējums, kas atšķiras no Regulas (EK) Nr. 853/2004 5. pantā paredzētā veselības vai identifikācijas marķējuma.
3. pants
Atkāpjoties no Regulas (EK) Nr. 853/2004 III pielikuma IX sadaļas I nodaļas II un III apakšnodaļā noteiktajam prasībām, šā lēmuma II pielikumā uzskaitītie piena pārstrādes uzņēmumi līdz 2011. gada 31. decembrim var turpināt pārstrādāt prasībām atbilstīgu un neatbilstīgu pienu ar nosacījumu, ka prasībām atbilstīgā un neatbilstīgā piena pārstrāde tiek veikta atsevišķās ražošanas līnijās.
4. pants
Atkāpjoties no Regulas (EK) Nr. 853/2004 III pielikuma IX sadaļas I nodaļas II un III apakšnodaļā noteiktajam prasībām, šā lēmuma III pielikumā uzskaitītie piena pārstrādes uzņēmumi līdz 2011. gada 31. decembrim var turpināt pārstrādāt prasībām neatbilstīgu pienu, neizmantojot atsevišķas ražošanas līnijās.
5. pants
Piena produktus, kas iegūti no prasībām neatbilstīga piena:
a)
laiž tikai Rumānijas vietējā tirgū; vai
b)
izmanto tikai turpmākai pārstrādei 2., 3. un 4. pantā minētajos piena pārstrādes uzņēmumos Rumānijā.
Uz šādiem piena produktiem ir tāds veselības vai identifikācijas marķējums, kas atšķiras no Regulas (EK) Nr. 853/2004 5. pantā paredzētā veselības vai identifikācijas marķējuma.
6. pants
Rumānija sniedz Komisijai ikgadējus ziņojumus par panāktajiem uzlabojumiem saistībā ar atbilstību Regulām (EK) Nr. 852/2004 un (EK) Nr. 853/2004 attiecībā uz:
a)
pārstrādes uzņēmumiem, kuri minēti 2. panta 1. punktā, ietverot grafiku šo uzņēmumu atbilstībai strukturālajām prasībām, kuras minētas šajos noteikumos;
b)
ražošanas saimniecībām, kas ražo prasībām neatbilstīgu pienu;
c)
prasībām neatbilstīga piena savākšanas un transportēšanas sistēmām.
Pirmais ikgadējais ziņojums ir jāiesniedz Komisijai vēlākais līdz 2010. gada 31. decembrim, un otrais ikgadējais ziņojums - vēlākais līdz 2011. gada 31. oktobrim.
Minētajiem ziņojumiem izmanto IV pielikumā sniegto veidlapu.
7. pants
Šo lēmumu piemēro no 2010. gada 1. janvāra līdz 2011. gada 31. decembrim.
8. pants
Šis lēmums ir adresēts dalībvalstīm.
Briselē, 2009. gada 26. novembrī

Labels: 17
7
3
0
18
15